Агенцијата за заштита на правото на слободен пристап до информациите од јавен карактер, врз основа на член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), согласно член 106 став 2 и став 3 од Законот за општата управна постапка (“Службен весник на Република Македонија“ бр.124/2015), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од Здружението на граѓани „Фронт 21/42“ Скопје, поднесена против Јавна Установа Национален Парк Маврово, по предметот Барање за пристап до информации од јавен карактер, на 27.09.2022 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Здружението на граѓани „Фронт 21/42“ Скопје, поднесена против Јавна Установа Национален Парк Маврово, заведена во Агенцијата под бр.08-245 на 13.09.2022 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Здружението на граѓани „Фронт 21/42“ Скопје, како што е наведено во Жалбата, на 09.08.2022 година поднело Барање за пристап до информации од јавен карактер до Јавна Установа Национален Парк Маврово, со кое побарало по е-маил да му се достави следната информација:

“ – Копија од Просторниот план на националниот Парк Маврово од 1988.“

Имателот на информации, на ова Барање не одговорил во законски предвидениот рок, поради што Барателот на информацијата, во законски предвидениот рок поднел Жалба заведена во Агенцијата под арх. бр. 08-245 од 13.09.2022 година.

Агенција, преку е-маил заведен под бр.08-245 од 14.09.2022 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации не одговори на дописот на Агенцијата.

На 22.09.2022 година Барателот на информации до Агенцијата достави е-маил заведен во Агенцијата под бр.08-245, во кој наведува дека: “Поради доставување на одговор од страна на НП Маврово по електонски пат, ја повлекуваме Жалбата од 13.09.2022 година со арх. Бр. 03/2022/2/68и од Еколошкото здружение на граѓани “Фронт 21/42“ од Скопје против Паркот“.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

**Директор,**

**Пламенка Бојчева**